डाक्टर होरें.. आक्खेआ: "महैंत होदा˙ बरलाप बल्लें बंद होई गेआ। ते डाकुएं दा सरदार जंदे जंदे अपने बब्बै दी सगंध खाइयै मेरे भ्रा गी बंगारियै गलाई गेआ : "अज्ज ते अस हुट्टी गेदे आं, पर इक महीने दे अंदर-अंदर गै आइयै इनें गाली दा बदला जरूर गै लैगे। भ्रा होर जिला मजिस्ट्रेट कच्छ जाइयै बा-बेला करन लगे जे ‘इक बंदूक लोड़चदी ऐ’। पर जबाब मिलेआ जे ‘नेईं मिली सकदी˙’ दौं साल पैलें इक सब-इन्सपैक्टर दे कन्न मरोड़ने दे पराधै च उनें गी दौं म्हीनें दी सजा होई चुकी दी ही। उसै कसूरै मुजब मजिस्ट्रेट ने बी आक्खी दित्ता: "बंदूक नईं मिली सकदी।" भ्रा होरें आक्खेआ: "साहब, तां अस मरोई जागे।" पर साहब ने हस्सियै हुक्म सनाया: "जिसगी मरने दा डर होऐ, ओ अपना घर-द्वार बेचियै स्हाड़े जिले बिचा चली जा।"